EkBass/fiwiki-20250220-pages-articles huggingface dataset:
Djibouti Air

Djibouti Air oli Djiboutin kansallinen lentoyhtiö, joka perustettiin vuonna 2011 ja lopetti toimintansa 2012. Yhtiö lensi kuusi viikkottaista lentoa Djiboutin ja Dubain välillä Boeing 737-200 -koneella. == Historia == Yhtiön perusti vuonna 2011 arabiemiirikuntalainen yksityinen sijoittaja ja Djiboutin valtio. Toimitusjohtajana aloitti Shabab Attarzadeh. Yhtiö lensi vain Djiboutin ja Dubain välillä, mutta yhtiöllä oli tarkoitus laajentaa toimintaansa muun muassa Keniaan, Jemeniin ja Somaliaan vuoden 2011 aikana. Myös toinen kone, Boeing 737-300 oli tarkoitus hankkia yhtiön käyttöön. Ensimmäisen kuukauden matkustajamäärätavoitteena yhtiöllä oli kuljettaa 1 500 matkustajaa. == Kohteet == Djibouti Air operoi säännöllisesti Djiboutista ainoastaan Dubaihin. * Djibouti **Djibouti Solmukohta * Yhdistyneet arabiemiirikunnat **Dubai == Laivasto == Djibouti Air aloitti toimintansa 120-paikkaisella Boeing 737-200 -koneella. Yhtiö aikoo hankkia myös 145-paikkaisen, uudemman Boeing 737-300 -koneen. Koneissa on kaksi luokkaa, turisti- ja bisnesluokka. Djibouti Airin laivasto 8.5.2011 Konetyyppi Laivastossa Matkustajia Matkustajia Matkustajia Huomioita Konetyyppi Laivastossa J Y Yhteensä Huomioita Boeing 737-200 1 8 122 120 Djibouti Airin laivaston keski-ikä oli toukokuussa 2011 30,3 vuotta. == Aiheesta muualla == *Djibouti Airin viralliset kotisivut === Lähteet === Luokka:Djiboutilaiset lentoyhtiöt Luokka:Djibouti (kaupunki) *[ J]: Bisnesluokka *[ Y]: Turistiluokka
Helsingin Työväen Sekakuoro

Helsingin Työväen Sekakuoron historia ulottuu vuoteen 1884, jolloin Helsingin Työväenyhdistyksen ensimmäisissä kokouksissa esiintyi sekaääninen laulukunta; Sylvia-lauluyhdistys. Vuonna 1888 laulukunta osallistui Suomalaisen kansanvalistusseuran laulu- ja soittojuhlille ja voitti siellä ensimmäisen palkinnon. Voittoa seurasivat menestyksekkäät konserttimatkat Rääveliin ja Tukholmaan. Noihin aikoihin kuorossa nousi esille kielikysymys, ja pohdinnan tuloksena päätettiin 31. maaliskuuta 1891 perustaa Suomalaisen laulukunta. Aloitteen tekijänä oli runoilija Eino Leinon veli rakennusmestari Viktor Lönnbohm. Päivämäärää pidetään Helsingin Työväen Sekakuoron varsinaisena syntymäpäivänä. Säveltäjä, urkuri, “Pohjolan Puccini” Oskar Merikanto toimi kuoron johtajana vuosina 1892–1895. Tuolta ajalta on peräisin hänen kuorolleen säveltämä Työväen marssi. Merikannon seuraaja oli Johannes Leino, joka toimi kuoron johtajana kolme vuosikymmentä. Sen jälkeen kuoron historiaan on mahtunut useita johtajia, mm. Eino Linnala, Knut Kangas, Martti Juvonen, Väinö Haapalainen, Kalervo Tuukkanen, Vilho Luolajan-Mikkola, Matti Rautio, Kaj Chydenius, Päivikki Takala, Marjatta Meritähti, Heikki Halme, Tuulikki Närhinsalo, Antti Jokinen, Henry Salin, Soili Perkiö, Veli Bergström, Tapani Tormonen ja Arja Virtanen-Haapasalmi. Kuoron toiminnasta vastaa rekisteröity yhdistys, Helsingin Työväen Sekakuoro ry. Kuoro harjoittelee ja esiintyy ahkerasti, ohjelmisto on hyvin monipuolista. Kuoro on Suomen Työväen Musiikkiliitto ry:n jäsen. Helsingin Työväen Sekakuoro järjesti 120-vuotisjuhlakonsertin 7. toukokuuta 2011 Helsingissä, Paasitornissa. Kuoronjohtaja Arja Virtanen-Haapasalmi palkittiin 20 vuotta jatkuneesta yhteistyöstä kuoron kanssa kuoron ansiomerkillä. == Lähteet == ==Aiheesta muualla== *Helsingin Työväen Sekakuoro ry *Suomen Työväen Musiikkiliitto ry Luokka:Työväenmusiikki Luokka:Suomalaiset sekakuorot Luokka:Helsingin musiikki
Weston Price

Weston A. Price eli Weston Andrew Valleau Price Henry Lovejoy Ambler, History of Denistry in Cleveland, Ohio 1911. s. 44–56. (6. syyskuuta 1870 Newburgh, Stone Mills, Ontario, Kanada – 23. tammikuuta 1948 Santa Monica, Kalifornia, Yhdysvallat) oli hammaslääkäri, jonka tunnetuimpia saavutuksia ovat teoriat ravinnon suhteista hampaiden terveyteen ja yleiseen terveyteen. Price perusti Research Institute of the National Dental Associationin, josta myöhemmin tuli American Dental Associationin tutkimusosasto, ja oli sen puheenjohtaja 1914–1928."Weston A Price" New York Times 24.1.1948 The Nebraska state medical journal, (1925) Volume 10, Issue 6; pg 205British journal of dental science (1928) Volumes 72–73; s. 101 Ravitsemustutkimuksen Indiana Jonesiksi sanottu Price kiersi 1920- ja 1930-luvulla valokuvaajavaimonsa Florencen kanssa maapallon syrjäisillä seuduilla tutkimassa alkuperäisväestöjen ruokavalioita. Hän epäili, että moniin jo tuolloin yleistyneisiin nykyisin elintasosairauksiksi kutsuttuihin sairauksiin oli syynä länsimainen ruokavalio ja sen sisältämät sokeri, valkoinen riisi ja puhdistettu ruokaöljy. Tutkimusretkillään hän sai vahvistusta teorialleen tavattuaan kaikkialla alkuperäistä yksinkertaista ruokaa syöviä ihmisiä, jotka olivat täysin terveitä, myös hammaskalustonsa osalta. Kun länsimainen ruokavalio levisi näille seuduille, lisääntyivät sairaudet ja hampaat alkoivat reikiintyä.Henrik Ennart & Mats-Eric Nilsson, Döden i grytan, Ordfront 2010 sivut 197–203 Pricen pääteos Nutrition and Physical Degenaration ilmestyi 1939, ja epäedullinen ajankohta vei pohjan hänen tutkimustensa tuloksilta. Teos oli Harvardin yliopiston kurssikirjana jonkin aikaa mutta vaipui sitten unohduksiin, kuten Price itsekin. Osansa sillä, ettei teos myöhemminkään ole saanut ansaitsemaansa huomiota, on sen sanavalinnalla, joka kuvastaa 1930-lukulaista maailmankuvaa, ja toisaalta myös toisen maailmansodan jälkeisellä tieteellis- teknisellä kehityksellä. Pricen perintöä vaalii kaksi säätiötä, Weston A. Price FoundationWeston A. Price Foundation ja Price-Pottenger Nutrition FoundationPrice-Pottenger Nutrition Foundation . ==Lähteet== Luokka:Yhdysvaltalaiset tieteilijät Luokka:Yhdysvaltalaiset hammaslääkärit Luokka:Ravitsemustieteilijät Luokka:Vuonna 1870 syntyneet Luokka:Vuonna 1948 kuolleet
Alfred Robb

Alfred Arthur Robb tai Alfred A. Robb (18. tammikuuta 1873 – 14. joulukuuta 1936) oli brittiläinen fyysikko. == Opiskelu == Robb opiskeli Queen's Collegessa Belfastissa ja St John's Collegessa Cambridgessa. Sen jälkeen hän haki Göttingenin yliopistoon, missä hän teki tutkielmansa Zeemanin ilmiöstä. Hän myös työskenteli J. J. Thomsonille Cavendishin laboratoriossa. Hänelle myönnettiin Croix de Guerre, minkä jälkeen hänestä tuli brittiläisen tiedeakatemian Royal Societyn jäsen. == Työ == Robb tunnetaan hänen neljästä artikkelistaan, jotka koskevat erityistä suhteellisuusteoriaa, joissa hän johti aika-avaruuden formalismin aksiomaattisen geometrian avulla. Robbia kutsuttiin joskus sen johdosta nimellä "Suhteellisuuden Eukleides". Näistä töistä ensimmäisessä hän käyttää hyperbolista kulmaa esitelläkseen rapiditeetin konseptin, joka selvensi nopeuden lisäämisen kaavan. Hän osoitti myös että kinemaattinen nopeuksien avaruus on hyperbolinen. == Katso myös == *Hyperbolinen geometria == Lähteet == Luokka:Brittiläiset fyysikot Luokka:Royal Societyn jäsenet Luokka:Vuonna 1873 syntyneet Luokka:Vuonna 1936 kuolleet
St. George’s (Bermuda)

St. George's on kaupunki ja kunta Bermudalla. Se on pinta-alaltaan 1,3 neliökilometriä, ja siellä asui 1 752 ihmistä vuonna 2000. Se sijaitsee Bermudan itäosassa, samannimisella saarella, ja sitä ympäröi St. George's Parish. Se oli Bermudan ensimmäinen pääkaupunki, ja se on Amerikan vanhin edelleen asuttu englantilainen kaupunki. == Historia == St. George's asutettiin vuonna 1612, ja se oli Bermudan ensimmäinen asutuskeskus. Sinne saapui kuvernööri, pappi ja 60 uudisasukasta elokuussa 1612. Muutaman kuukauden päästä St. George'siin saapui 600 asukasta lisää. Vuoteen 1615 asukasluku oli kuitenkin pienentynyt 150:neen, kun pääosa asukkaista oli muuttanut Bermudan pääsaarelle.ICOMOS, s. 1. St. George's oli Bermudan pääkaupunki vuoteen 1815, jolloin pääkaupunki siirrettiin Hamiltoniin.Porter & Prince, s. 82. St. George's kukoisti sekä Yhdysvaltain vapaussodan että sisällissodan aikana, kun sen kautta käytiin kauppaa. Uudestaan talous alkoi kokea nousukautta 1800-luvun puolivälissä, kun turismi saapui saarelle. Kaupungissa käsitettiin turismin aiheuttama paine, ja siellä alettiin olla huolissaan historiallisten kohteiden säilymisestä jo 1920. Vuonna 2000 St. George's ja siihen liittyvät linnoitusrakennelmat kaupungin ympärillä liitettiin Unescon maailmanperintöluetteloon. == Kaupunkikuva == St. George'sin historiallinen sydän on King's Square -aukio. Sen ympärillä ovat muun muassa kaupungintalo ja turistitoimisto. Aukion edessä on pieni Ordnance Island, jota käytettiin joskus kaupunkilaisten ammusvarastona. Nykyään se on risteilyalusten pysähtymispaikka, ja siellä on George Somersin patsas ja hänen laivansa Deliverancen malli.McKelvie & McKelvie, s. 44. King's Square on myös kaupungin linkki muualle Bermudaan, sillä sen läpi kulkee kaksi merkittävää itä-länsi-suuntaista tietä, Duke of York Street on kaupungin pääkatu. St. George'sin historiallisessa keskustassa on useita hyvin säilyneitä rakennuksia 1600-, 1700- ja 1800-luvuilta.ICOMOS, s. 2. Vanhimpana rakennuksena pidetään State Housea, joka oli Bermudan parlamenttirakennus, ennen kuin pääkaupunki siirrettiin Hamiltoniin. Kaupungissa on muutamia kirkkoja, ja niistä merkittävin on Pyhän Pietarin kirkko, joka vanhin käytössä oleva anglikaaninen kirkko läntisellä pallonpuoliskolla. Nykyinen kivikirkko rakennettiin 1713, mutta sen paikalla oli puukirkko vuodelta 1612.McKelvie & McKelvie, s. 46. == Lähteet == * * * === Viitteet === == Aiheesta muualla == Luokka:Bermuda Luokka:Unescon maailmanperintökohteet Bermudassa
John Powell

John Powell -nimisiä henkilöitä ovat: * John Powell (1947–2022), yhdysvaltalainen kiekonheittäjä * John Powell (1910–1982), brittiläinen keskimatkojen juoksija * John Powell (s. 1963), brittiläissyntyinen elokuvasäveltäjä * John Wesley Powell (1830–1902), yhdysvaltalainen upseeri, geologi ja tutkimusmatkailija
John Powell (juoksija)

John Vincent "Jack" Powell (2. marraskuuta 1910 – 27. heinäkuuta 1982) oli brittiläinen keskimatkojen juoksija. Hän oli 1930-luvulla maansa parhaita 800 metrin juoksijoita. Hän osallistui olympialaisten 800 metrin juoksuun kahdesti: Los Angelesissa 1932 hän sijoittui seitsemänneksi ajalla 1.53,0 ja Berliinissä 1936 hän karsiutui välierissä. Berliinissä hän juoksi myös 4 × 400 metrin viestin alkuerissä mutta ei enää finaalissa, jossa Iso-Britannia voitti kultaa. == Lähteet == * http://www.nuts.org.uk/trackstats/johnpowell.htm * Luokka:Brittiläiset keskimatkojen juoksijat Luokka:Vuonna 1910 syntyneet Luokka:Vuonna 1982 kuolleet
Denis Parsons Burkitt

Denis Parsons Burkitt (28. helmikuuta 1911 Enniskillen, Fermanaghin kreivikunta, Irlanti – 23. maaliskuuta 1993 Gloucester, Britannia) oli irlantilainen kirurgi, joka työskenteli pääosan urastaan Afrikassa. Burkitt tunnetaan Burkittin lymfooman keksijänä, kuituteorian kehittäjänä sekä vuonna 1979 julkaistun ravintoaiheisen menestyskirjan kirjoittajana. == Elämänvaiheet == Tunnetun ornitologin James Parsons Burkittin poika Denis Burkitt opiskeli Dublinin Trinity Collegessa alkuun teknisiä tieteitä, mutta siirtyi pian lääketieteen pariin ja valmistui vuonna 1938. Toisen maailmansodan aikana hän palveli Britannian armeijan lääkintäjoukoissa ensin Englannissa ja myöhemmin Keniassa ja Somalimaassa. Sodan päätyttyä Burkitt muutti Ugandaan asettuen lopulta Kampalaan, jossa asui vuoteen 1964. Eurooppaan palattuaan Burkitt julkaisi tieteellisiä artikkeleita ravintokuidun ja sairauksien välisestä yhteydestä sekä kirjoitti kirjan Don’t Forget Fibre in your Diet. Burkin kuoli aivohalvaukseen vuonna 1993.[http://www.epi.umn.edu/cvdepi/essay/it-isnt- always-fun-denis-and-olive-burkitt/ “It Isn’t Always Fun.” – Denis and Olive Burkitt. The Franklin Institute, January 1993. == Tieteellinen ura == Burkitt julkaisi vuonna 1958 tutkimuksen sairaudesta, joka nimettiin myöhemmin Burkittin lymfoomaksi. Britanniaan palattuaan Burkitt julkaisi kolme ravintokuidun ja länsimaisten sairauksien yhteyttä käsittelevää tieteellistä artikkeliaRELATED DISEASE—RELATED CAUSE? Denis P. Burkitt. Lancett, December 06, 1969. https://www.thelancet.com/journals/lancet/article/PIIS0140-6736(69)90757-0/fulltextRelationship as a clue to causation. Lancet 1970, 296, 1237–1240.Burkitt DP, Walker ARP & Painter NS (1972): Effects of dietary fibre on stools and transit-times, and its role in the causation of disease. Lancet 2, 1408–1412.. Monet länsimaissa yleiset sairaudet johtuivat Burkittin mukaan ainakin osaksi ravintokuidun puutteesta. Burkin popularisoi kuituteoriaansa vuonna 1979 julkaistussa menestysteoksessa Don’t Forget Fibre in your Diet.Henrik Ennart & Mats-Eric Nilsson, Döden i grytan, Ordfront 2010 sivu 204. Kirja julkaistiin vuonna 1982 myös Suomessa nimellä Syö kuituja ja pysy terveenä. Burkitt palkittiin vuonna 1992 tieteellisistä saavutuksistaan Pennsylvanialaisen Franklin-tiedemuseon jakamalla Bower Award and Prize -palkinnolla. ==Suomennetut teokset== * Syö kuituja ja pysy terveenä (Don't forget fibre in your diet), suom. Ilkka Rekiaro. Jyväskylä: Gummerus 1982 ISBN 951-20-2417-9 == Lähteet == Luokka:Brittiläiset lääkärit Luokka:Ranskan tiedeakatemian jäsenet Luokka:Vuonna 1911 syntyneet Luokka:Vuonna 1993 kuolleet
Ruokapolitiikka

Ruokapolitiikka tarkoittaa ruuan tuotantoon, valvontaan ja jakeluun liittyvien toimien tarkastelemista politiikan näkökulmasta. Ruokapolitiikkaan vaikuttavia tekijöitä ovat muun muassa maatalouteen ja jälleenmyyntiin liittyvät eettiset, kulttuuriset, lääketieteelliset ja ympäristölliset kiistat. == Politiikka == Politiikalla on merkittävä vaikutus liittyen ruuan tuotantoon, turvallisuuteen ja jakeluun. Politiikan avulla voidaan vaikuttaa ruuan oikeaan säilytykseen ja valmistustapaan. Ruokamyrkytysten myötä ruuan valvontaa on lisätty ja valtio on ottanut ruuan valvonnan hoidettavakseen. == Teknologia == Teknologisten keksintöjen kehittyminen ja niiden hyödyntäminen ruuan tuotannossa on muodostunut poliittinen kysymys. Tehdasmaisten tuotantolaitosten yleistyminen on johtanut kritiikkiin, ja vastustajat uskovat tuotantotavan lisäävän ruokaan liittyvien sairauksien riskiä ja johtavan ympäristöongelmiin. Myös geenimuuntelun käytöstä on muodostunut kiistanalainen kysymys. Luokka:Maatalouspolitiikka
Johanna af Schultén

Johanna af Schultén (s. 11. maaliskuuta 1965 Helsinki) on suomalainen näyttelijä. Hän on näytellyt muun muassa televisiosarjoissa Team Ahma, Tähtitehdas, Helppo elämä, Hovimäki ja Sorjonen sekä elokuvissa Suden vuosi, Kohtaamisia ja 8-pallo. Af Schultén opiskeli Teatterikorkeakoulussa vuosina 1985–1989. Valmistumisensa jälkeen hän on näytellyt muun muassa Åbo Svenska Teaterissa, Svenska teaternissa, Unga teaternissa, Viirus-teatterissa, Teater Mars -teatterissa ja Q-teatterissa. Hän kuuluu Anatomia Ensemble -nukketeatteriryhmään, joka on esiintynyt myös monilla kansainvälisillä teatterifestivaaleilla. Hän on esiintynyt muun muassa elokuvissa Onneli ja Anneli, Onnelin ja Annelin talvi sekä Ainoat oikeat. Onneli ja Anneli -elokuvissa hän on näytellyt rouva Rosina Rusinaa. == Filmografia == Elokuva Elokuva Elokuva Vuosi Elokuva Rooli 1992 Back to the USSR – takaisin Ryssiin nainen autossa 1993 Akvaariorakkaus Jonin entinen tyttöystävä Ripa ruostuu huora 1995 Koti opettajatar 1998 Ihanat naiset rannalla Birgitta 1999 Silmä silmästä Eija Saari 2001 Leijat Helsingin yllä Benita Bexar Aita Tarja 2005 Piilopaikka kahdelle Leena Jauhiainen 2007 Suden vuosi Mikaela 2010 Kohtaamisia Anu 2011 Missä kuljimme kerran Atti Widing 2013 8-pallo Riikka Ainoat oikeat Annika Lund 2014 Onneli ja Anneli rouva Rosina Rusina 2015 Onnelin ja Annelin talvi 2016 Tulen morsian Ulrica Johansdotter 2017 Onneli, Anneli ja salaperäinen muukalainen rouva Rosina Rusina 2018 Hölmö nuori sydän synnytyslääkäri 2022 Häät ennen hautajaisia lääkäri Savineva Televisiosarjat Televisiosarjat Televisiosarjat Vuosi Sarja Rooli 1995–1996 Harjunpää ja heimolaiset Orvokki Hedman 1998 Tähtitehdas komissario Vuorisalo Kotikatu Monica 1998–1999 Team Ahma Karin Erhsten 1999–2000 Hovimäki Helena Sundelius 2001 Ou nou! Tapion pomo 2005 Tahdon asia naapurin rouva 2009 Helppo elämä yhdistysläinen 2013 Nymfit Elina Tiensuu 2016 Sorjonen Emilia Serala 2017 Syke Minna 2019 M/S Romantic Hanne 2021 Karkurit Leena Maria Kallio Margit Qvist == Lähteet == * * * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
William Sharpe

William Forsyth Sharpe (s. 16. kesäkuuta 1934 Boston, Massachusetts) on yhdysvaltalainen taloustieteilijä, joka sai Nobelin taloustieteen palkinnon vuonna 1990 yhdessä Harry Markowitzin ja Merton Millerin kanssa ansioistaan rahoitusteorian kehittäjänä. ==Katso myös== *Capital Asset Pricing -malli *Sharpen luku == Lähteet == ==Aiheesta muualla== *Sharpe Nobel-säätiön sivustolla Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1934 syntyneet Luokka:Elävät henkilöt
Kasarmin naiset

Kasarmin naiset on yhdysvaltalainen draamasarja, joka seuraa neljän henkilön elämää, joiden puolisot palvelevat armeijassa. Sarjan ensiesitys oli Yhdysvalloissa Lifetime-kanavalla 3. kesäkuuta 2007. Sarjan toinen tuotantokausi alkoi Yhdysvalloissa 8. kesäkuuta 2008 ja sisälsi yhteensä 19 jaksoa. Kolmas kausi alkoi vuonna 2009. Helmikuussa 2009, Lifetime julkaisi tiedon, että sarjaa jatketaan neljännelle kaudelle, joka alkoi huhtikuussa 2010. Syyskuussa 2010, tiedotettiin, että sarja jatkuu myös viidennelle kaudelle vuonna 2011.http://www.deadline.com/2010/09/lifetime-renews-army- wives-and-drop-dead-diva/ == Näyttelijäkokoonpano == === Pääroolit === * Kim Delaney – Claudia Joy Holden * Catherine Bell – Denise Sherwood * Sally Pressman – Roxanne Marie "Roxy" LeBlanc * Brigid Brannagh – Pamela Moran * Brian McNamara – Kenraalimajuri Michael James Holden * Sterling K. Brown – Tri Roland Burton * Wendy Davis – Everstiluutnantti Joan Burton * Drew Fuller – Kersantti Trevor LeBlanc * Katelyn Pippy – Emmalin Jane Holden (kaudet 2–4, vieraileva: kausi 5) * Terry Serpico – Everstiluutnantti Frank Sherwood === Sivuosat === * Jeremy Davidson – Vääpeli Chase Moran * Richard Bryant – SPC Jeremy Sherwood (kaudet 1–5) * John White, Jr. – Finn LeBlanc * Luke Bartelme – Toby Jack "T.J." LeBlanc (kaudet 1–4) * Connor Christie – Toby Jack "T.J." LeBlanc (kaudet 5–) * Jake Johnson – Lucas Moran * Chloe J. Taylor – Katherine Eileen "Katie" Moran * Antjuan Tobias – Korpraali Guy Riggs (kaudet 4–5) * Gigi Rice – Marda Brooks * Melissa Ponzio – Angie * Rhoda Griffis – Lenore Baker Ludwig * Kim Allen – Amanda Joy Holden (kausi 1) * Caroline Pires – Emmalin Holden (kausi 1) * Patricia French – Betty Camden (kaudet 1–2) * Kate Kneeland – Marilyn Polarski (kausi 1) * Seamus Dever – Tri Chris Ferlhingetti (kausi 2) * Jeff Rose – Majuri Bryce Ogden * Mayte Garcia – Jennifer Connor * Tim Parati – Hump Bar -baarin kokki (kaudet 3–) * Harry Hamlin – Grant Chandler (kaudet 4–) * Erin Krakow – SPC Tanya Gabriel (kaudet 4–5) * Lee Tergesen – Upseeri Clayton Boone (kaudet 4–5) * Cory Hart – Whit Carter (kausi 5) == Lähteet == == Aiheesta muualla == * Virallinen sivusto * * TV.com * Variety.com * TV Guide Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:Romaaneihin perustuvat televisiosarjat Luokka:Lifetimen televisio-ohjelmat
Thabiso Moqhali

Thabiso Paul Moqhali (s. 7. joulukuuta 1967) on lesotholainen yleisurheilija, joka kilpaili kestävyys- ja maastojuoksussa. Moqhali osallistui vuoden 1987 MM-kisoissa 5 000 metrin kilpailuun, jossa hän putosi jo alkuerissä. Hän kilpaili maratonilla Barcelonan olympialaisissa 1992, joissa hän oli 33. ajallaan 2.19.28. Moqhali juoksi aiemmin samana vuonna kyseisen matkan Lesothon-ennätyksen 2.10.55. Hän osallistui kerran myös maastojuoksun MM- kisoihin, joissa hän oli vuoden 1997 kisoissa pitkällä matkalla 200. nopein. Moqhali voitti vuonna 1998 maratonilta kultaa Kansainyhteisön kisoissa, joissa hän taittoi matkan ajassa 2.19.15. Hän oli saman matkan kuudestoista Sydneyn olympialaisissa 2000 ja sijoittui 30:nneksi vuoden 2001 MM-kilpailuissa. == Henkilökohtaiset ennätykset == Lähde: IAAF * 5 000 m: 14.39,68 (1987) * Puolimaraton: 1.09.46 (2000) * Maraton: 2.10.55 (1992) == Lähteet == Luokka:Lesotholaiset kestävyysjuoksijat Luokka:Vuonna 1967 syntyneet Luokka:Elävät henkilöt
Ville Kero

Ville Kero (s. 16. kesäkuuta 1990) on suomalainen pesäpalloilija. Kero pelaa kaudella 2019 Ykköspesistä Manse PP:ssä. Keron kasvattajaseura on Vaasan Maila ja muut seurat Nurmon Jymy. Kausi 2011 oli Keron ensimmäinen Superpesis-kausi. Viimesimpänä Kero pelasi Superpesistä Hyvinkään Tahkossa. https://www.hs.fi/urheilu/art-2000005341158.html Tahkossa Kero toimi lyöjäjokerina, ja hänet tunnetaan kovasta keskikumurastaan. == Lähteet == == Aiheesta muualla == * Ville Kero Hyvinkään Tahkon sivuilla Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Richard Lovell Edgeworth

Richard Lovell Edgeworth (1744–1817) oli englantilais-irlantilainen poliitikko, kirjailija ja keksijä. Edgeworth syntyi Bathissa. Hänen perheensä omisti maata myös Irlannissa, missä hän opiskeli Trinity Collegessa. Hän kiinnostui kulkuvälineiden suunnittelusta, ja ystävystyi Erasmus Darwinin ja Thomas Dayn kanssa.Richard Lovell Edgeworth: Inventor, Educator and Reformer Revolutionary Players Kolmikosta tuli Lunar societyn keskeisiä henkilöitä. Vuonna 1770 Edgeworth sai patentin telaketjun päällä liikkuvalle höyrykoneelle.Richard Lovell Edgeworth Best of British Engineering Edgeworth oli kansanedustajana Irlannin parlamentissa vuosina 1798–1801. Hän kuului myös Irlannin Royal Societyn perustajajäseniin.Richard Lovell Edgeworth A Compendium of Irish Biography, 1878, Library Ireland Edgeworth osallistui tyttärensä Maria Edgeworthin tekemän kasvatusoppaan kirjoittamiseen. == Lähteet == ==Aiheesta muualla== *Richard Lovell Edgeworthin teoksia Gutenberg- projektissa Luokka:Brittiläiset keksijät Luokka:Royal Societyn jäsenet Luokka:Vuonna 1744 syntyneet Luokka:Vuonna 1817 kuolleet
Samuel Galton

Samuel Galton (1753–1832) oli englantilainen tehtailija. Hän oli isänsä tavoin kveekari ja asetehtailija.Samuel Galton Junior: Industrialist Revoultionary Players Hän oli yksi Birminghamin Lunar Societyn keskeisiä henkilöitä ja myös Royal Societyn jäsen. Lunar Society kokoontui toisinaan myös Galtonin kotona. Hän oli seuran jäsenistä menestynein liikemies. Hän oli kiinnostunut myös luonnontieteistä, etenkin optiikasta. == Lähteet == Luokka:Brittiläiset keksijät Luokka:Royal Societyn jäsenet Luokka:Vuonna 1753 syntyneet Luokka:Vuonna 1832 kuolleet
Lauri Tilkanen

Lauri Tilkanen (s. 6. marraskuuta 1987 Karinainen) on suomalainen näyttelijä. Tilkanen on näytellyt elokuvissa ja televisiosarjoissa. Hän näyttelee myös Ryhmäteatterissa. Tilkanen valmistui Teatterikorkeakoulusta teatteritaiteen maisteriksi keväällä 2012. Hän ilmoittaa harrastavansa muun muassa joukkueurheilulajeja ja soittavansa pianoa, rumpuja ja kitaraa. Tilkasen entinen puoliso on näyttelijä Pamela Tola. He menivät naimisiin 2015. He saivat yhteisen poikalapsen jo aiemmin, keväällä 2014 ja erosivat alkukesästä 2020. ==Filmografia== === Elokuvat === Vuosi Elokuva / Televisioelokuva Rooli 2007 Katve Rami 2009 Ei kenenkään maa Asko Skavabölen pojat Rupert 2010 Paha perhe Daniel 2011 Hiljaisuus Antti 2012 Härmä Matti Välitalo Juoppohullun päiväkirja Pena 2013 Isänmaallinen mies Risto Karhumäki 2014 Kesäkaverit Jussi 2015 Luokkakokous Karno Kätilö Johannes Angelhurst 2016 Syysprinssi Juhana Mannermaa 2017 Tom of Finland Veli Mäkinen Yösyöttö Markku 95 Jukka Tammi 2018 Olavi Virta Olavi Virta 2019 Diva of Finland Herman Blade 2019 Kaksi ruumista rannalla Mäkkynen 2020 Teräsleidit pankkivirkailija 2022 Veden vartija Taro 2023 Spede Jukka Virtanen 2024 Luottomies-elokuva: All in Patrick 2025 IURIMA – taru kolmesta kalastajasta Simo === Televisiosarjat === Vuosi Sarja Rooli 2003 Hovimäki Väinö Seppä lapsena 2009 Juurikasvua Petteri 2011 Virta Jarkko Helppo elämä Joonas 2013 Kansan mies Lasse 2014 Nymfit Mitchell Brannegan Tellus Alex Jäntti 2014–2016 Syke Jarkko Vento 2015–2019 Koukussa Riku Paananen 2017–2018 Kolmistaan Markus 2017 Pää edellä Aarni 2018–2021 Karppi Sakari Nurmi 2020–2021 Hotel Swan Helsinki Henrik Svanström 2020– Pohjolan laki Matti Pohjola 2021 Modernit miehet Teemu Heikkinen 2022 True Story Suomi Tommi 2022 Maria Kallio Visa ==Lähteet== ==Aiheesta muualla== * Petterson, Maria: Lauri Tilkanen – syntisen kaunis mies City.fi, 1.2.2012. Luokka:Suomalaiset näyttelijät Luokka:Elävät henkilöt Luokka:Vuonna 1987 syntyneet
Tuhannen taalan tytöt

Tuhannen taalan tytöt () on Cathy Hopkinsin kirjasarja. ==Sarjan osat== * Tuhannen taalan tytöt (Million Dollar Mates 2010, suom. Outi Järvinen, Otava 2011) * Paparazziprinsessa (Paparazzi Princess, suom. Outi Järvinen, Otava 2011) * Catwalk Queen (2011) * Golden Girl (2012) ==Aiheesta muualla== * Otava: Tuhannen taalan tytöt (kirjaesittely) * Sarjan kotisivut * Kirjailijan kotisivut Luokka:Nuortenkirjat Luokka:Kirjasarjat
Tauno Äijälä

Tauno Johannes Äijälä (s. 4. toukokuuta 1941 Tyrvää) on suomalainen mediavaikuttaja ja viestintäneuvos.Tauno Äijälästä viestintäneuvos. Digitoday 23.11.2001. Koulutukseltaan hän on valtiotieteen maisteriDigi-tv:n projektipäälliköksi Tauno Äijälä. Mediaviikko 8.2.2006. Turun yliopistosta. Hän aloitti toimittajana Turun Yleisradiossa 1960-luvulla ja loi uransa Mainostelevisiossa (myöhemmin MTV3), jossa hän työskenteli toimituspäällikkönä vuosina 1967–1972 ja ohjelmapäällikkönä vuodesta 1972 lähtien. Hänestä tuli MTV:n ohjelmajohtaja Leo Mellerin jälkeen vuonna 1980.Annala, Jukka: Toopelivisio, s. 55. Teos, Helsinki 2006. Viimeksi Äijälä oli MTV:n varatoimitusjohtajana, ja hän jäi tästä tehtävästä eläkkeelle vuonna 2001. Tämän jälkeen hän työskenteli vielä Liikenne- ja viestintäministeriössä Suomen televisioverkon digitalisoinnin projektipäällikkönä. Äijälä palkittiin vuonna 2011 Kultainen Venla -patsaalla elämäntyöstään.Parhaille tv-ohjelmille jaettiin Venlat. MTV Uutiset 16.1.2011. == Lähteet == ==Aiheesta muualla== * Luokka:Suomalaiset yritysjohtajat Luokka:Suomalaiset toimittajat Luokka:MTV3 Luokka:Vuonna 1941 syntyneet Luokka:Elävät henkilöt
William Withering

William Withering (17. maaliskuuta 1741 Wellington, Shropshire, Englanti – 6. lokakuuta 1799 Sparkbrook, Englanti) oli brittiläinen lääkäri, kasvitieteilijä ja mineralogi. Hän opiskeli Edinburghissa lääketiedettä ja oli kiinnostunut myös kasvitieteestä. Valmistuttuaan hän toimi lääkärinä ensin Staffordissa ja muutti sitten Birminghamiin vuonna 1775. Hänestä tuli Birminghamin kaupunginsairaalan ylilääkäri ja Matthew Boultonin omalääkäri. Hän liittyi Boltonin Lunar societyyn ja oli sen muiden jäsenten tavoin kiinnostunut monista tieteistä ja taiteista. Withering keksi kokeilla sormustinkukista eristettyä digitalista sydänlääkkeeksi. Royal Societyn jäseneksi hänet nimettiin ansioistaan mineralogian alalla. Witheringin nimeämien kasvien tieteellisen nimen perässä käytetään nimen jälkeen liittettävää auktorilyhennettä With.. == Lähteet == == Aiheesta muualla == * * Luokka:Brittiläiset kasvitieteilijät Luokka:Brittiläiset mineralogit Luokka:Brittiläiset lääkärit Luokka:Royal Societyn jäsenet Luokka:Vuonna 1741 syntyneet Luokka:Vuonna 1799 kuolleet
Stuart Wilson

Stuart Wilson (s. 25. joulukuuta 1945 Guildford, Surrey, Englanti) on englantilainen näyttelijä. == Uran alku == Stuart syntyi Yhdistyneen kuningaskunnan ilmavoimien perheeseen ja opiskeli näyttelemistä maineikkaassa Royal Academy of Dramatic Artsissa. Valmistuttuaan näyttelijäksi Wilson esiintyi 1960- ja 1970-luvuilla teatterin lavalla, muun muassa Royal Shakespeare Companyn, London’s Royal Court Theatrein, London’s West Endin ja Regionalin produktioissa. Wilson sai ensimmäisen televisioroolinsa brittisarjasta The Strauss Family ja esiintyi myös monissa sarjoissa, kuten esim. The Song of Songs, Anna Karenina, The Pallisers, Minä, Claudius, The Old Men at the Zoo, Jewel in the Crown, Prime Suspect sekä suurin menestys Running Blind. == Tunnetut elokuvaroolit == 1990-luvun alussa Wilson kiinnitettiin suuren luokan tuotantoon, Tappava ase 3 -elokuvaan, jossa hän esitti elokuvan konnaa, poliisi Jack Travisia. Roolin myötä Wilson siirtyi televisiorooleista Hollywoodin elokuvarooleihin ja työskenteli maineikkaiden ohjaajien, kuten Martin Scorsesen, Roman Polańskin, Martin Campbellin, Tony Scottin ja Michael Bayn kanssa. Wilson esiintyi muun muassa elokuvissa Viattomuuden aika (1993), Pako Absolomista (1994), Yö ei tunne armoa (1994), The Rock – paluu helvettiin (1996), Zorron naamio (1998) sekä Valtion vihollinen (1998). 2000-luvulla Wilson palasi Englantiin ja esiintyi elokuvissa Vertical Limit, Rakkauden viimeinen siirto ja toimintakomediassa Hot Fuzz, työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä. == Aiheesta muualla == *Viralliset sivut * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1945 syntyneet Luokka:Elävät henkilöt
Boris the Spider

Boris the Spider on The Whon kappale vuodelta 1966. Se julkaistiin albumilla A Quick One. Kappaleen kirjoitti yhtyeen basisti John Entwistle. Se oli basisti Entwistlen ensimmäinen sävellys yhtyeen piirissä. Lisäksi se oli A Quick Onen ainoa kappale, jota yhtye on soittanut pitempään kiertueillaan. == Lähteet == Luokka:The Whon kappaleet Luokka:Vuoden 1966 kappaleet
Tilkanen (täsmennyssivu)

Tilkanen voi tarkoittaa seuraavia: * Tilkanen, kylä Karinaisissa Pöytyällä * Tilkanen, suomenkielinen sukunimi. Tunnettuja nimenkantajia ovat: **Elsa Tilkanen (o.s. Saarelainen, 1896–2006), eläessään vanhin suomalainen **Lauri Tilkanen, suomalainen näyttelijä **Vilho Tilkanen (1885–1945), suomalainen kilpapyöräilijä Luokka:Sukunimet
Tilkanen

Tilkanen on kylä Karinaisissa Pöytyällä Varsinais-Suomessa. Kylä sijaitsee yhdystien 2250 varressa Tarvasjoen rannassa ja on entisen Karinaisten kunnan eteläisin kylä naapurikunnan Tarvasjoen rajalla. ==Lähteet== Luokka:Karinaisten kylät
Charles Emil Hagdahl

Charles Emil Hagdahl (6. helmikuuta 1809 Linköping, Ruotsi – 29. marraskuuta 1897 Tukholma, Ruotsi) oli ruotsalainen lääkäri. Hän on kirjoittanut ensimmäisen ruotsiksi ilmestyneen merkittävän keittokirjan Kokkonsten. ==Elämä== Hagdahl opiskeli Uppsalan yliopistossa, josta hän valmistui 1841. Hän toimi lääkärinä Tukholmassa 1838–1847, ja 1847 hänestä tuli Djurgårdsbrunns kuranstaltin intendentti. Vähän myöhemmin hän muutti asumaan Västmanlandiin Tidön linnaan. Hän omisti sen kuitenkin vain vähän aikaa ja muutti sittemmin Tukholmaan. Hagdahl aloitti kirjoittamisen jo varhain ja kirjoitti muun muassa raportin vankilaoloista niissä maissa, joissa hän oli oikeuskanslerin toimeksiannosta käynyt matkallaan 1840-luvulla, sekä julkaisun Mejerierna i hertigdömena Schleswig och Holstein (1855 'Meijerit Schleswigin ja Holsteinin herttuakunnissa'), joka sai Lantbruksakademienin palkinnon. Hagdahlin tytär Gertrud Amalia Hagdahl (1864–1959) avioitui pankinjohtaja Marcus Wallenbergin (1864–1943) kanssa. Hän on siten Jacob (1892–1980) ja Marcus Wallenbergin (1899–1982) isoisä. ==Keittokirja== Hagdahlin jälkimaine perustuu keittokirjaan Kokkonsten, jonka koko otsikko kuuluu Kokkonsten som vetenskap och konst med särskildt afseende på helsolärans och ekonomiens fordringar. Kirja ilmestyi 1878–1879, ja sitä pidetään yleisesti ainutlaatuisena teoksena. Siinä on kolmetuhatta reseptiä sekä neuvoja elintarvikkeiden käsittelystä ja kotiapulaisten koulutuksesta. Teos ilmentää paitsi kulinaarista harrastusta ja kokemusta, myös lukeneisuutta, sivistystä, huumoria sekä lääkärin ammatin kokemusta. Luetuin osa nykyisin on alun keittotaidon historia, reseptit ovat pääosin vanhentuneet siksi, että ruokatottumukset ja raaka-aineet ovat muuttuneet ja hinnat ovat aivan toisenlaiset, ja myös siksi, että tuolloin oli käytössä palvelusväkeä. Cajsa Wargin keittokirjan ohella Hagdahlin Kokboken kuuluu ruotsalaisten keittokirjaklassikkojen kärkeen. Vähän ennen Hagdahlia oli suomalaissyntyinen Gustava Björklund julkaissut keittokirjan Kokbok (1. p. 1847), ja Hagdahl mainitsee sen teoksessaan arvostavasti. == Lähteet == ==Aiheesta muualla== (kesken; alkusivuja) * Kokkonsten * Hagdahls.se Luokka:Keittokirjailijat Luokka:Ruotsalaiset lääkärit Luokka:Vuonna 1809 syntyneet Luokka:Vuonna 1897 kuolleet
Albert Howard

Albert Howard (8. joulukuuta 1873 Bishop's Castle, Shropshire, Britannia – 20. lokakuuta 1947) oli englantilainen kasvitieteilijä, luonnonmukaisen viljelyn uranuurtaja ja alan piirissä merkittävä hahmo, jota pidetään englanninkielisen maailman nykyaikaisen luonnonmukaisen viljelyn isänä. Hän työskenteli Intiassa maanviljelyneuvojana. Hänen työtovereinaan olivat Gabrielle Louise Caroline Matthaei (1876–1930) ja tämän sisar Louise Ernestine Matthaei (1880–1969). Hän avioitui Gabrielle Matthaein kanssa 1905 ja tämän kuoltua sisaren Louise Matthaein kanssa 1931. pdf-versio Gabrielle Matthaei oli itsekin kasvitieteilijä. ==Lähteet== Luokka:Brittiläiset kasvitieteilijät Luokka:Vuonna 1873 syntyneet Luokka:Vuonna 1947 kuolleet
Mad Money – hulluna rahaa

Mad Money – hulluna rahaa (Mad Money) on vuonna 2008 ensi-iltansa saanut komedia-rikoselokuva, jonka pääosassa näyttelevät Diane Keaton, Queen Latifah, ja Katie Holmes. Elokuvan on ohjannut Callie Khouri. == Näyttelijät == == Lähteet == ==Aiheesta muualla== * Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat
Harrow

Harrow (London Borough of Harrow) on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 51 neliökilometriä, ja siellä asui vuonna 2017 noin ihmistä. Harrow’ta ympäröivät Hillingdon lännessä, Ealing etelässä, Brent kaakossa ja Barnet idässä. Sen pohjoispuolella on Hertfordshiren kreivikunta. Harrowin maamerkkejä on keskiaikainen St. Maryn kirkko Harrow Hillin kukkulalla. Siellä sijaitsee myös vuonna 1571 perustettu kuuluisa yksityinen sisäoppilaitos Harrow School. == Lähteet == Luokka:Lontoon kaupunkipiirit
Live in Sydney

Live in Sydney on musiikki-DVD Kylie Minoguen On a Night Like This Tour -kiertueelta. == Sisältö == #"Loveboat" #"Kookachoo" #"Hand on Your Heart" #"Put Yourself in My Place" #"On a Night Like This" #"Step Back in Time"/"Never Too Late"/"Wouldn't Change a Thing"/"Turn It into Love"/"Celebration" #"Can't Get You Out of My Head" #"Your Disco Needs You" #"I Should Be So Lucky" #"Better the Devil You Know" #"So Now Goodbye" #"Physical" #"Butterfly" #"Confide in Me" #"Kids" #"Shocked" #"Light Years" #"What Do I Have to Do?" #"Spinning Around" == Aiheesta muualla == *Kylie Minoguen virallinen sivusto Luokka:Kylie Minoguen DVD:t
This Morning with Richard Not Judy

This Morning with Richard Not Judy eli TMWRNJ (epämuodollinen akronymi) oli pääosina esiintyneiden Stewart Leen ja Richard Herringin käsikirjoittama ja BBC Two kanavan esittämä brittiläinen tv-komediasarja, jota on esitetty kaksi tuotantokautta 1998–1999. Ohjelma koostui Leen ja Herringin luomien uusien hahmojen ja edellisestä yhteistyöstä syntyneiden hahmojen yhdistelmästä. Se kuvattiin keskusteluohjelman kaavalla studioyleisön edessä. Sketsit ei olleet tyypillisiä ja usein keskittyivät Richard Herringin outoihin pakkomielteisiin ja hahmoihin. BBC itse luonnehtii ohjelmaa "haaveelliseksi" ja sanoo, että "kaikki osat olivat ainakin osittain kummallisia ja tosiaan enimmäkseen hyvin outoja". TMWRNJ oli monien valitusten aihe johtuen siitä, että se esitettiin sunnuntaisin lounasaikaan sen aikuissisällöstä välittämättä. Esimerkiksi The Sunday Heroes nimisessä sketseissä esiintyi Stewart Lee Jeesuksena ja vastasi opetuslastensa kysymyksiin—etenkin tämä sketsi loukkasi uskovaisia ympäri Britanniaa. Vasta 18 jakson ja hieman yli vuoden verran esittämisajan jälkeen ohjelma peruttiin ja se jäi faniensa kiintyneesti muistamaksi kulttisarjaksi. Toistuvia hahmoja ja aiheita ovat mm. jättiläinen puhuva appelsiini The Curious Orange (jonka nimi viittaa Utelias Vilin englanninkieliseen nimeen, Curious George), Unusual Priest niminen epätavallinen pappi, joka esittää eettisiä ongelmia ja keksii niille yhä naurettavampia ratkaisuja, ja sisäelimien lastenohjelma The Organ Gang. == Lähteet == == Aiheesta muualla== *Lee and Herring komediakaksikon virallinen sivu *Stewart Leen linkit jokaiseen jaksoon Google Videolla Luokka:1990-luvun brittiläiset komediasarjat Luokka:Brittikomediat Luokka:BBC:n televisio-ohjelmat
Roger Hargreaves

Roger Hargreaves (9. toukokuuta 1935 Cleckheaton, Yorkshire, Englanti, Britannia – 11. syyskuuta 1988 Tunbridge Wells, Kent, Britannia) oli brittiläinen lastenkirjojen kuvittaja, joka tunnetaan parhaiten kirjasarjoista Mr. Men ja Little Miss. ==Kirjasarjat== *Mr. Men *Little Miss *Walter Worm *John Mouse *Albert Elephant, Count Worm and Grandfather Clock *I am... *Timbuctoo *Hippo Potto and Mouse *Easy Peasy People (Gray Jolliffen kanssa) *Roundy and Squarey ==Aiheesta muualla== *Mr. Men kotisivut Luokka:Brittiläiset sarjakuvantekijät Luokka:Vuonna 1935 syntyneet Luokka:Vuonna 1988 kuolleet
Insead

Insead on kansainvälinen kauppakorkeakoulu ja tutkimuslaitos, jolla on MBA- ohjelma. Inseadilla on toimipisteet Fontainebleaussa Ranskassa, Singaporessa ja Abu Dhabissa. Nimi Insead on lyhenne sen vanhasta nimestä Institut Européen d'Administration des Affaires. Koulu tarjoaa vuoden mittaista täysipäiväistä Master of Business Administration (MBA) -koulutusta, executive MBA -ohjelman, tohtorinkoulutusta ja laajoja kursseja yritysjohdolle. Oppilaitos on perustettu 1957 Fontainebleaussa, ja sen koulutuksen on käynyt yli 36 000 opiskelijaa 160 maasta. Insead on strategisessa yhteistyössä yhdysvaltalaisen Wharton Schoolin kanssa. == Aiheesta muualla == * Insead * Alumniyhdistys Luokka:Ranskan yliopistot ja korkeakoulut Luokka:Seine-et-Marne Luokka:Singapore Luokka:Abu Dhabi
Martti Saarinen

Martti Saarinen (20. lokakuuta 1980 Tuusula) on suomalainen laulaja, joka voitti Idols-laulukilpailun viidennen tuotantokauden vuonna 2011. Saarinen voitti kilpailun finaalissa Ali Elkharamin saatuaan 56 prosenttia äänistä. Ennen Idolsissa kilpailemista Saarinen oli esiintynyt Boiled Monkeys -nimisen coveryhtyeen kanssa vuodesta 2005. Lisäksi hän on laulanut Killer Kachina -nimisessä yhtyeessä. Voittokappale Idolsissa oli Patric Sarinin säveltämä ja Paula Vesalan sanoittama ”Se alkaa taas”. Musiikkivideo kappaleeseen kuvattiin toukokuun lopussa. Sen ohjasi Petri Eklund. Saarisen melodista suomirockia sisältävä ensimmäinen albumi julkaistiin syyskuussa 2011. Albumin ensimmäisenä singlenä julkaistiin Poets of the Fall -yhtyeen jäsenten tekemä kappale ”Kaipaus nousee siivilleen”. Hänen omaa nimeänsä kantava albumi debytoi Suomen virallisen listan sijalla kymmenen. Martti Saarinen on myös toiminut lauluntekijänä, sillä Martti oli mukana tekemässä debyyttialbumin päätösraitaa "Omatunto" yhdessä Janne Huttusen ja Sanna Korkeen kanssa. Martti oli valmistelemassa toista albumiaan, jonka kappaleet ovat Martin ja hänen taustayhtyeensä kitaristin Juha Wahlsténin käsialaa,kunnes päättyi perustamaan Marraskuu-yhtyeen joka on julkaissut pari kappaletta. Lisäksi Martti Saarinen on ruvennut tekemään kappaleita myös muille artisteille. Marraskuu julkaisee alkuvuodesta 2020 uuden singlen. Saarinen on esiintynyt myös Leavings- Orkesterin solistina. Bändi on suomalainen pop-yhtye, jonka perustivat vuonna 2011 Leevi and the Leavings -yhtyeen jäsenet Risto Paananen, Juha Karastie ja Niklas Nylund. Martti oli mukana vuonna 2019 Millennium Projectin tekemällä cover-versiolla Pohjois-Karjala -biisistä. Saarinen asuu perheineen Keravalla ja heillä on kaksi lasta. == Diskografia == ===Albumit=== Albumin tiedot Martti Saarinen *Tyyppi: Studioalbumi *Julkaistu: 2011 *Listasijoituksia: 10. *Myynti: – *Singlet: Se alkaa taas, Kaipaus nousee siivilleen, Laula minulle ===Singlet=== * Se alkaa taas (2011) * Kaipaus nousee siivilleen (2011) * Laula minulle (2011) ===Musiikkivideot=== * Se alkaa taas ===Vierailut=== * Millenium Project: Pohjois-Karjala (feat. Martti Saarinen & Oku Luukkainen) 2019 == Lähteet == == Aiheesta muualla == * Martti Saarisen kotisivut (vanhentunut linkki) * Martti Saarisen nykyinen yhtye Marraskuu Facebookissa Luokka:Suomalaiset laulajat Luokka:Suomalaiset lauluntekijät Luokka:Suomen Idols Luokka:Vuonna 1980 syntyneet Luokka:Elävät henkilöt
Charles Chetwynd-Talbot

Charles Chetwynd-Talbot (13. marraskuuta 1860 – 7. toukokuuta 1921) oli brittiläinen aatelinen, 20. Shrewsburyn ja Waterfordin jaarli ja Clément Talbotin perustaja. Talbot oli perheessään ainoa lapsi ja isänsä, 19. Shrewsburyn jaarlin perillinen. Talbot peri jaarlin arvonsa jo nuorena ja pilasi tulevaisuuden mahdollisuutensa menemällä paroni George Byronin tyttärentyttären, avioeron läpikäyneen Ellen Miller-Mundyn kanssa naimisiin. Aviovaimoa ei hyväksytty seurapiireihin. Nuoripari sai pojan nimeltään Viscount Ingestre, joka kuoli vanhempiensa elinaikana, mutta ehti tehdä muutamia perillisiä, mukaan lukien 21. Shrewsburyn ja Waterfordin jaarlin. Myöhemmin aviopari erosi ja molemmat osapuolet menivät omia teitään. Talbot oli myös vastuussa Alton Towersin myynnistä, joka oli ollut aikaisempien Shrewsburyn jaarlien tyyssija. Se on nykyään laajalti tunnettu huvipuisto. Hänen tuellaan perustettiin vuonna 1903 Clément Talbot ltd. tuomaan Isoon- Britanniaan suosittua ranskalaista automerkkiä Clémentiä. Tämä johti automerkki Talbotin syntymiseen. ==Lähteet== Luokka:Jaarlit Luokka:Vuonna 1860 syntyneet Luokka:Vuonna 1921 kuolleet
Koitsanlahden hovi

Koitsanlahden hovi on Etelä-Karjalassa Parikkalassa sijaitseva museo, jonka päärakennus on 1800-luvulta. Koitsanlahden hovi avattiin museona vuonna 1966, mutta se oli Museoviraston hallinnassa suljettuna vuodesta 1991, Koitsanlahden Hovi säästyy toistaiseksi myynniltä, Helsingin Sanomat 9.5.2011 kunnes se syksyllä 2016 myytiin yksityishenkilölle, jolla oli aikomus avata siinä kotimuseo. Kartanon ostanut keräilijä sisusti kartanoa itäsuomalaisten kartanoiden esineistöllä, ja rakennus oli avoinna yleisölle ainakin kesällä 2017.https://esaimaa.fi/uutiset/lahella/317b5aa3-5cc7-492b-8754-54d1fdbdcc85https://yle.fi/uutiset/3-9721939 Koitsanlahden hovi on ainoa Suomen nykyisellä alueella sijaitseva lahjoitusmaakartano. Se oli alkujaan kuningas Kustaa II Adolfin vuonna 1618 perustama valtion latokartano. Vuonna 1652 Koitsanlahti lahjoitettiin sotamarsalkka ja kreivi Arvid Wittenbergille. Vuodesta 1721 paikka oli Venäjän hallitsijan lahjoitus­maa­kartano, jossa lähipitäjien talonpojat kävivät suorittamassa työpäiviä. Kartanon alueella oleva Piiskuupetäjä-niminen puu, ja pihalle vuonna 1958 pystytetty Kärsimysten kivet -muistomerkki ilmentävät talonpoikien ja kartanonomistajia edustaneiden voutien välisiä ristiriitoja. Itsenäisyyden ajalla Koitsanlahden hovi ympäröivine peltoineen oli Suomen valtion omistuksessa. 1940-luvulla sodan jälkeen päärakennukseen sijoitettiin Parikkalan mieskotiteollisuuskoulu. Viipurissa syntynyt kirjailija Lempi Jääskeläinen on kirjoittanut kaksi teosta, Hovin vallat ja Talonpoika ja hovinherra, joiden tapahtumat sijoittuvat Koitsanlahden hoviin. ==Lähteet== *Etelä-Karjalan museot, Koitsanlahden hovi (Viitattu 9.6.2015) (Sivu Archive.orgissa) ===Viitteet=== ==Aiheesta muualla== * Koitsanlahden hovi, Museovirasto, viitattu 9.6.2015 * Selvitys hovin alueen täydennysrakentamismahdollisuudesta (Viitattu 9.6.2015) * Koitsanlahden hovin kunnostuskustannukset hirvittävät, Yle 3.1.2014 (Viitattu 9.6.2015) * Ruotsin lahjoittama hovi aukeaa yleisölle 25 vuoden hiljaiselon jälkeen, Yle.fi, uutiset 14.7.2017 Luokka:Parikkalan rakennukset ja rakennelmat Luokka:Suomen kartanot Luokka:Lahjoitusmaat Luokka:Etelä-Karjalan nähtävyydet Luokka:Entiset Museoviraston museot Luokka:Suomen 1800-luvulla rakennetut rakennukset ja rakennelmat
Arabiemiraattien dirhami

Arabiemiraattien dirhami (ISO 4217: AED) on Yhdistyneiden arabiemiraattien valuutta. Se otettiin käyttöön vuonna 1973 korvatakseen Qatarin rialin. Yksi dirhami (درهم‎) jaetaan sataan filsiin (فلس).v == Lähteet == Luokka:Aasian rahayksiköt Luokka:Arabiemiraatit
Fajita

Fajita (suom. tai ) on lämmin texmexateria, joka tarjoillaan vehnä- tai maissitortillan kanssa. Fajita täytetään esim. lihasuikaleilla, kasviksilla, taco- tai salsakastikkeilla, ranskankermalla, jalapenochileillä, juustoraasteella. Kun fajitaan käytetään naudanlihasta tehtyjä suikaleita, ne marinoidaan mausteisella marinadilla. == Lähteet == Luokka:Yhdysvaltalainen keittiö Luokka:Ruokalajit
Brunein dollari

Brunein dollari () (ISO 4217: BND) on Bruneissa käytössä oleva valuutta. Se on ollut Brunein valuuttana vuodesta 1967. Yksi brunein dollari jaetaan sataan senttiin. Lyhenteenä toimii $ tai B$ halutessa estää sekaantuminen muihin dollareihin. Luokka:Aasian rahayksiköt Luokka:Brunein talous
Îles d’Hyères

Îles d’Hyères on saariryhmä Ranskan Varin departementissa Hyèresin kunnassa. Saarista pinta-alaltaan ja asukasluvultaan suurin on Porqerolles, joka on myös saarista läntisin. Saaresta itään sijaitsevat pienet Île de Bagaud, Port-Cros ja kaikkein itäisin Île du Levant.Bennewitz, Cacoveanu, Kurtz, Mehling ja Summerer 1984, s. 103 ==Historia== Saariryhmän alkuperäinen nimitys oli Stokadit. Nimityksen antoivat kreikkalaiset, ja se viittasi saariryhmän jonomaisuuteen. Renessanssin aikana saaria kutsuttiin puolestaan nimellä Îles d’Or eli Kultasaaret. Saaren ensimmäisiä asukkaita olivat foinikialaiset ja heidän jälkeensä roomalaiset.Bennewitz, Cacoveanu, Kurtz, Mehling ja Summerer 1984, s. 102 Îles de Lérinsin saarilta saapui munkkeja 400-luvulla, ja he perustivat paikalle sivuluostarin. 600–1500-luvuilla saarille hyökkäsivät merirosvot ja saraseenit. Provencen herttua antoi saaret J. de Galbertille vuonna 1348 ja myöhemmin Frans I määräsi johanniitat muuttamaan saarelle. Porquerolle ja Port-Crosin saarille rakennettiin linnat vuonna 1531 ja Richelieu rakennutti vuonna 1634 Tour de’Éminencen, Fort de’Éstissacin ja Port-Martinin. Uudetkaan linnoitukset eivät estäneet saaria kokemasta tuhoja Espanjan perimyssodassa 1700-luvulla. Saaret olivat sotanäyttämönä jälleen Napoleonin aikana 1800-luvulla ja 1900-luvun maailmansodissa. ==Lähteet== * ===Viitteet=== Hyeres Luokka:Var
Mohammed A. Salameh

Mohammed A. Salameh (koko nimeltään , s. noin 1967) on yksi vuoden 1993 World Trade Centerin pommi-iskun tekijöistä. Hän istuu elinkautista vankeusrangaistustaan ADX Florence -vankilassa, Coloradossa. Salameh vuokrasi iskussa käytetyn pakettiauton. Vuokrasopimuksessa olleet räjähteiden jäänteet olivat yksi todiste häntä vastaan. Vuonna 1999 32-vuotiaan Salamehin alkujaan yli 200 vuoden rangaistus lyhennettiin 116 vuoteen. == Lähteet == Luokka:Al- Qaidan jäsenet Luokka:Terroristit Luokka:Elävät henkilöt Luokka:1960-luvulla syntyneet
Kazakstanin tenge

Kazakstanin tenge () (Valuuttakoodi: KZT) on kazakstanin käytössä oleva rahayksikkö. Se otettiin käyttöön vuonna 1993 korvaamaan neuvostoruplaa. Yksi tenge jaetaan sataan tiyiniin. Luokka:Aasian rahayksiköt Luokka:Kazakstanin talous
Matti Asunmaa

Asser Matias (Matti) Asunmaa (11. syyskuuta 1921 Revonlahti – 1. lokakuuta 1998 Alavus) oli suomalainen kansanedustaja vuosina 1970–1979. Asunmaa aloitti kansanedustajan uransa Vaasan läänin vaalipiiristä Suomen Maaseudun Puolueesta valittuna kansanedustajana. Hän siirtyi lokakuussa 1972 Suomen Kansan Yhtenäisyyden Puolueeseen, jonka eduskuntaryhmän puheenjohtajana hän myöhemmin toimi. Huhtikuussa 1977 Asunmaa, joka oli eduskuntavaalien 1975 jälkeen SKYP:n ainoa kansanedustaja, siirtyi Keskustapuolueen eduskuntaryhmään. Hän oli vaikuttanut Keskustapuolueessa myös aiemmin, 1960-luvun lopulle asti, ennen liittymistä SMP:hen. Hän aloitti poliittisen toimintansa Maalaisliiton nuorisojärjestössä Maaseudun Nuorten Liitossa. Asunmaa toimi myös kunnallispolitiikassa ja oli Alavudella valtuustossa ja hallituksessa. ==Lähteet== * * Luokka:Kansanedustajat Luokka:Suomen Keskustan poliitikot Luokka:Suomen maaseudun puolueen poliitikot Luokka:Suomen kansan yhtenäisyyden puolueen poliitikot Luokka:Alavuden kaupunginvaltuutetut Luokka:Vaasan vaalipiiri Luokka:Vuonna 1921 syntyneet Luokka:Vuonna 1998 kuolleet